Document ID: 32014R0887

KOMISJONI RAKENDUSMÄÄRUS (EL) nr 887/2014,
14. august 2014,
mis käsitleb vastavalt Euroopa Parlamendi ja nõukogu määrusele (EL) nr 1337/2011 Euroopa viinamarjaistanduste statistika edastamise tehnilist vormingut
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 13. detsembri 2011. aasta määrust (EL) nr 1337/2011, mis käsitleb Euroopa püsikultuuride statistikat, (1) eriti selle artikli 8 lõiget 2,
ning arvestades järgmist:
(1)
Määrus (EL) nr 1337/2011 moodustab raamistiku võrreldavale Euroopa statistikale, mida koostatakse püsikultuuride kohta.
(2)
Viinamarjaistanduste kohta edastatavate statistiliste andmete struktuuri ja andmevahetusstandardit tuleks täpsustada.
(3)
Käesoleva määrusega ettenähtud meetmed on kooskõlas alalise põllumajandusstatistika komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Liikmesriigid saadavad määruse (EL) nr 1337/2011 II lisas osutatud statistikaandmed viinamarjaistanduste kohta vastavalt statistiliste andmete ja metaandmete standardi (SDMX) määratlustes kehtestatud struktuurile. Nad saadavad andmed kas Euroopa Komisjonile (Eurostatile) ühtse kontaktpunkti kaudu või avalikustavad need nii, et Euroopa Komisjonil (Eurostatil) oleks ligipääs andmetele ühtse kontaktpunkti kaudu.
Artikkel 2
Euroopa Komisjonile (Eurostatile) saadetavate viinamarjaistandusi käsitlevate statistiliste andmete struktuur on esitatud lisas.
Artikkel 3
Andmed esitatakse kõikide kohustuslike üksikmuutujate ja koondnäitajate kohta.
Artikkel 4
Andmed väljendavad hektarite ja ettevõtete arvu.
Artikkel 5
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. august 2014

Labels: 12
19
6